钦定古今图书集成/明伦汇编/闺媛典/第345卷 > 《圣姑庙》明·高启
## 钦定古今图书集成/明伦汇编/闺媛典/第345卷 > 《圣姑庙》明·高启

庙在太湖巴山上。旧传晋王彪二女，长号“圣姑” ，次素姑，常著屐涉水，而衣不沾湿，相继卒，人以为灵而祀之。唐贞元八年，苏州刺史于𬱖发其棺，容色如故，触手化为微尘。

“湖心拥出鼋头山，白波翠岛非人寰。清虚宜作水仙
府，鳞堂荷屋居其间。渊都群灵孰为主，烟鬓翛然一
神女。柔姿孰敢狎相亲，笑叱鼍龙起风雨。玉骨蝉轻
蜕几秋，世缘已断信无愁。采兰每约湘滨会，拾翠时
陪汉上游。水禽翔鸣卫芝盖，长在苍茫杳冥外。”鲛人
献绡裁作衣，螺女供珠缀为珮。花路闲祠谢古春，蕙
帏瑶席掩香尘。空山夜夜星河远，芳渚年年蘅杜新。
霞舒雾卷凝光彩，笑语无闻复谁待。冷风几度引舟
回，宛似蓬莱隔烟海。猿叫枫，林鱼跃波，桂旗翻翠暮
寒多。古巫停望飞裙度，独奏《箜篌》引曼歌。椒觞奠罢
沈元璧，鸟没遥天湛空碧。遗情不结楚台云，世人何
处寻踪迹。